|  |  |  |  |
| --- | --- | --- | --- |
| ΟΙ ΠΕΡΙ ΕΝΙΑΙΑΣ ΔΙΑΧΕΙΡΙΣΗΣ ΥΔΑΤΩΝ ΝΟΜΟΙ ΤΟΥ 2010  ΕΩΣ (Αρ. 2) ΤΟΥ 2016 | | | |
|  | | | |
| Κανονισμοί δυνάμει των άρθρων 52 και 132 | | | |
|  | | | |
| 79(Ι) του 2010 147(Ι) του 2011 121(Ι) του 2012 37(Ι) του 2013 186(Ι) του 2013  2(Ι) του 2016  122(I) του 2016. | Το Υπουργικό Συμβούλιο, ασκώντας τις εξουσίες που χορηγούνται σε αυτό δυνάμει των άρθρων 52, και 132 των περί Ενιαίας Διαχείρισης Υδάτων Νόμων του 2010 έως (Αρ. 2) του 2016, εκδίδει τους ακόλουθους Κανονισμούς: | | |
|  |  | | |
| Συνοπτικός  τίτλος. | 1. Οι παρόντες Κανονισμοί θα αναφέρονται ως οι περί Ενιαίας Διαχείρισης Υδάτων (Κυβερνητικό Υδατικό Έργο του Σταθμού Επεξεργασίας Οικιακών Λυμάτων και Βιομηχανικών Αποβλήτων στη Βαθειά Γωνιά) Κανονισμοί του 2021. | | |
|  |  | | |
| Ερμηνεία. | 2.-(1) Στους παρόντες Κανονισμούς, εκτός αν από το κείμενο προκύπτει διαφορετική έννοια - | | |
|  |  | | |
|  | “άδεια χρήσης” σημαίνει την άδεια χρήσης του σταθμού η οποία αφορά Άδεια Απόρριψης Βιομηχανικών Αποβλήτων ή Άδεια Εισόδου Βυτιοφόρου Οχήματος στο Σταθμό και εκδίδεται από τον Διευθυντή του Τμήματος Αναπτύξεως Υδάτων ή εξουσιοδοτημένο εκπρόσωπο του· | | |
|  |  | | |
|  | “ανακυκλωμένο νερό” σημαίνει το νερό το οποίο έχει τύχει επεξεργασίας στον Σταθμό και εκβάλλει από τη δεξαμενή χλωρίωσης του Σταθμού· | | |
|  |  | | |
|  | “βιομηχανικά απόβλητα” σημαίνει όλα τα υγρά απόβλητα τα οποία προέρχονται από βιομηχανίες και άλλες εγκαταστάσεις· | | |
|  |  | | |
| 101(Ι)/2001  171(Ι)/2002  36(Ι)/2003  261(Ι)/2004  37(Ι)/2005  45(Ι)/2005  54(Ι)/2005  36(Ι)/2006  180(Ι)/2007  71(Ι)/2008  15(Ι)/2009  101(Ι)/2009  38(Ι)/2011  157(Ι)/2013  4(Ι)/2014  116(Ι)/2014  9(Ι)/2015.  185(Ι) του 2011  6(Ι) του 2012  32(Ι) του 2014  55(Ι) του 2014  31(Ι) του 2015  3(Ι) του 2016  120(Ι) του 2016  104(Ι) του 2021. | “βυτιοφόρο” σημαίνει όχημα που έχει όλες τις απαιτούμενες άδειες, περιλαμβανομένης -  (α) της άδειας «Α» εσωτερικών μεταφορών, όπως ορίζεται στο άρθρο 13 των περί της Πρόσβασης στο Επάγγελμα του Οδικού Μεταφορέα Νόμων του 2001 έως 2015,  (β) άδεια χρήσης του σταθμού για διάθεση οικιακών βοθρολυμάτων, βιομηχανικών αποβλήτων και περίσσειας υγρής λάσπης που εξασφαλίζεται μετά από υποβολή σχετικής αίτησης προς το Διευθυντή του Τμήματος Αναπτύξεως Υδάτων, και  (γ) άδεια διαχείρισης αποβλήτων, σύμφωνα με τα άρθρα 24 και 25 των περί Αποβλήτων Νόμων του 2011 έως 2021, για συλλογή / μεταφορά και πιστοποιητικό καταχώρησης στο Αρχείο Διαχειριστών Αποβλήτων σύμφωνα με το άρθρο 33 των ίδιων Νόμων για συλλογή / μεταφορά· | | |
|  |  | | |
|  | “διάθεση” σημαίνει την διάθεση του περιεχομένου ενός Βυτιοφόρου στο σημείο και κατά τον τρόπο που υποδεικνύεται στον οδηγό, γραπτώς ή προφορικώς, από τον Διαχειριστή ή άλλο υπάλληλο εξουσιοδοτημένο από αυτόν· | | |
|  |  | | |
|  | “Διαχείριση” σημαίνει τον έλεγχο, τη λειτουργία, τη συντήρηση και τη βελτίωση του Σταθμού· | | |
|  |  | | |
|  | “Διαχειριστής” σημαίνει τον Διευθυντή ή εξουσιοδοτημένο εκπρόσωπο, του οποίου ο Διευθυντής έχει εκχωρήσει όλες ή μέρος των εξουσιών του για να διαχειρίζεται το Σταθμό· | | |
|  |  | | |
|  | “εγκατάσταση” σημαίνει οποιαδήποτε εγκατάσταση η οποία έχει πάρει άδεια χρήσης ή έχει πάρει σχετική άδεια από τον Διαχειριστή, με βάση τον Κανονισμό 6(2)· | | |
|  |  | | |
|  | “ιδιοκτήτης” σημαίνει το νομικό ή φυσικό πρόσωπο στο οποίο ανήκει το βυτιοφόρο· | | |
|  |  | | |
|  | “Νόμος” σημαίνει τους περί Ενιαίας Διαχείρισης Υδάτων Νόμους του 2010 έως (Αρ. 2) του 2016, όπως αυτοί εκάστοτε τροποποιούνται ή αντικαθίσταται· | | |
|  |  | | |
| 94(Ι)/2001  60(Ι)/2004  34(Ι)/2010  79(Ι)/2012  205(Ι)/2014  88(Ι)/2016  49(Ι)/2017  48(Ι)/2018  86(Ι)/2019  130(Ι)/2020  160(Ι)/2020  161(Ι)/2020  3(Ι)/2007  162(Ι)/2020  80(Ι)/2011  158(Ι)/2015  112(Ι)/2019 | “οδηγός” σημαίνει τον οδηγό του βυτιοφόρου, ο οποίος είναι εξουσιοδοτημένος από τον ιδιοκτήτη του να οδηγεί το όχημα και κατέχει όλες τις αναγκαίες άδειες για να πράττει τούτο βάσει της ισχύουσας νομοθεσίας περιλαμβανομένης ανά περίπτωση  (α) Κατάλληλης άδειας οδηγού σύμφωνα με τον περί της Άδειας Οδήγησης Νόμο του 2001 έως 2020  (β) Πιστοποιητικό επαγγελματικής ικανότητας σύμφωνα με τον περί της Αρχικής Επιμόρφωσης και της Περιοδικής Κατάρτισης των Οδηγών Ορισμένων Οδικών Οχημάτων τα οποία Χρησιμοποιούνται για τη Μεταφορά Εμπορευμάτων ή Επιβατών Νόμο του 2007 έως 2020 και  (γ) Επαγγελματικής Άδειας Οδηγού με βάση τις διατάξεις του περί της Επαγγελματικής Άδειας Οδηγού Νόμου του 2011 έως 2019 | | |
|  |  | | |
|  | “οικιακά λύματα” σημαίνει όλα τα απόβλητα τα οποία προέρχονται από σηπτικούς ή/και απορροφητικούς λάκκους οικιστικών μονάδων· | | |
|  |  | | |
|  | “περίσσεια λάσπης” σημαίνει την περίσσεια υγρή λάσπη που προέρχεται από τη λειτουργία του σταθμού στην περιοχή Βαθειάς Γωνιάς ή μεταφέρεται στον σταθμό από άλλες εγκαταστάσεις επεξεργασίας λυμάτων των επαρχιών Λευκωσίας και Λάρνακας οι οποίες δεν διαθέτουν σύστημα επεξεργασίας της λάσπης· | | |
|  |  | | |
|  | “Σταθμός” σημαίνει τον περιφραγμένο χώρο, ο οποίος περιλαμβάνει οποιεσδήποτε εγκαταστάσεις και κατασκευές που χρησιμοποιούνται για την επεξεργασία των αποβλήτων· | | |
|  |  | | |
|  | “Υδατικό Έργο” σημαίνει τον Σταθμό Επεξεργασίας Οικιακών Λυμάτων και Βιομηχανικών Αποβλήτων στη Βαθειά Γωνιά· | | |
|  |  | | |
|  | “χρήστης” σημαίνει τον ιδιοκτήτη βυτιοφόρου ή την αδειούχα εγκατάσταση που διαθέτει απόβλητα στον Σταθμό. | | |
|  |  | | |
|  | (2) Εκτός αν από το κείμενο προκύπτει διαφορετική έννοια, όροι που αναφέρονται αλλά δεν ερμηνεύονται στους παρόντες Κανονισμούς, έχουν την έννοια που αποδίδει σε αυτούς ο Νόμος. | | |
|  |  | | |
| Διαχείριση Έργου. | 3.-(1) Ο Διευθυντής είναι υπεύθυνος για τον έλεγχο, τη λειτουργία, τη συντήρηση και την επίβλεψη του Υδατικού Έργου και εφαρμόζει την κυβερνητική πολιτική για όλα τα θέματα που σχετίζονται με τη διαχείριση του Έργου. | | |
|  |  | | |
|  | (2) Ο Διευθυντής έχει την εξουσία να αποφασίζει πάνω σε όλα τα αναφυόμενα ζητήματα που σχετίζονται με τη διαχείριση του Υδατικού Έργου. | | |
|  |  | | |
|  | (3) Ο Διευθυντής μπορεί να ορίζει από το μόνιμο προσωπικό του Τμήματος Αναπτύξεως Υδάτων τα άτομα που θα ασχολούνται με τη διαχείριση, λειτουργία και συντήρηση του Υδατικού Έργου. | | |
|  |  | | |
|  | (4)(α) Ο Διευθυντής, μπορεί να εξουσιοδοτεί κατάλληλα οποιοδήποτε υπάλληλο του Τμήματος Αναπτύξεως Υδάτων ή οποιοδήποτε νομικό πρόσωπο για να ασκεί όλες ή μέρος των εξουσιών του που σχετίζονται με το Υδατικό Έργο. | | |
|  |  | | |
|  | (β) Τέτοια εξουσιοδότηση καθορίζει με ακρίβεια τις εξουσίες που εκχωρούνται και είναι σύμφωνη με τις διατάξεις του Κανονισμού 4. | | |
|  |  | | |
| Παράρτημα Α. | (5)(α) Ο Διευθυντής εκδίδει δύο είδη δελτίων (Δελτίο «Α» και «Β») για χρήση σε σχέση με την διάθεση στο Σταθμό, όπως αυτά περιγράφονται στο Παράρτημα Α. | | |
|  |  | | |
|  | (β) Ο Διαχειριστής προμηθεύει κάθε ιδιοκτήτη βυτιοφόρων, που κατέχουν άδεια χρήσης του σταθμού, με ανάλογο αριθμό ηλεκτρονικών μηχανισμών, ένα για κάθε βυτιοφόρο. Ο ιδιόκτητης είναι υποχρεωμένος να τοποθετήσει στο όχημα του το μηχανισμό σε σημείο και κατά τρόπο που θα του υποδειχτεί από το Διαχειριστή. Η μη τοποθέτηση του πιο πάνω μηχανισμού καθιστά αδύνατη την είσοδο του στο Σταθμό.  (γ) Ο ηλεκτρονικός μηχανισμός αποτελεί κυβερνητική ιδιοκτησία, είναι συγκεκριμένος για κάθε όχημα και η μεταφορά και τοποθέτηση του σε άλλο όχημα απαγορεύεται, χωρίς την έγκριση του Διαχειριστή. Ο ηλεκτρονικός μηχανισμός περιέχει όλες τις πληροφορίες οι οποίες αφορούν το όχημα και καταγράφονται αυτόματα στον ηλεκτρονικό υπολογιστή του Σταθμού κατά την είσοδο του βυτιοφόρου στο Σταθμό, τόσο για σκοπούς χρέωσης των ιδιοκτητών όσο και για σκοπούς ελέγχου.  (δ) Κατά την είσοδο του στο σταθμό, ο οδηγός πρέπει επίσης να παραδίδει, για ηλεκτρονική καταγραφή, το πλήρως συμπληρωμένο Δελτίο σύμφωνα με την υποπαράγραφο (α). | | |
|  |  | | |
| Εκχώρηση εξουσιών. | 4.–(1) Ο Διευθυντής δύναται, με γνωστοποίηση που δημοσιεύεται στην Επίσημη Εφημερίδα της Δημοκρατίας, να εξουσιοδοτήσει, υπό τους όρους και τις προϋποθέσεις που καθορίζει, την άσκηση εκ μέρους του οποιασδήποτε εξουσίας ή αρμοδιότητας που ασκείται από αυτόν σχετικά με το Υδατικό Έργο, είτε ολικώς είτε μερικώς ως προς μέρος αυτής -   1. σε λειτουργό του Τμήματος Αναπτύξεως Υδάτων, ή 2. σε δημόσιο λειτουργό και/ ή πρόσωπο που κατέχει κατάλληλα προσόντα, ή 3. σε οργανισμό δημόσιας ωφέλειας που ιδρύθηκε με νόμο, για σκοπούς δημοσίου συμφέροντος, ή   αφού προηγουμένως διαβουλευθεί και συνομολογήσει έγγραφη συμφωνία με τον λειτουργό, το πρόσωπο, την αρχή, το τμήμα, την υπηρεσία ή οργανισμό προς τον οποίο εκχωρούνται οι εξουσίες. | | |
|  |  | | |
|  | (2) Στην πιο πάνω συμφωνία καθορίζονται ρητά η συγκεκριμένη εξουσία, η οποία ανατίθεται στον λειτουργό, πρόσωπο, αρχή, τμήμα, υπηρεσία ή οργανισμό και η έκταση αυτής, καθώς και η έναρξη και η λήξη της χρονικής περιόδου, εντός της οποίας αυτή ασκείται. | | |
|  |  | | |
|  | (3) Ο λειτουργός, το πρόσωπο, η αρχή, το τμήμα, η υπηρεσία ή ο οργανισμός, τηρεί τις εν γένει αρχές, οι οποίες εφαρμόζονται κατά την άσκηση των εξουσιών του Διευθυντή, όπως και τις επί τούτω οδηγίες του. | | |
|  |  | | |
|  | (4) Σε περίπτωση που, δυνάμει των διατάξεων των παρόντων Κανονισμών, πρόσωπο, αρχή, τμήμα, υπηρεσία ή οργανισμός ασκεί εξουσία ή εκτελεί καθήκον, που οι παρόντες Κανονισμοί αναθέτουν, αντίστοιχα, σε άλλο πρόσωπο, αρχή, τμήμα, υπηρεσία ή οργανισμό, οι παρόντες Κανονισμοί εφαρμόζονται ως εάν είχαν χορηγήσει ρητά την εν λόγω εξουσία ή καθήκον στον ασκών αυτήν λειτουργό, πρόσωπο, αρχή, τμήμα, υπηρεσία ή οργανισμό. | | |
|  |  | | |
|  | (5) Ο Διευθυντής δύναται, όταν το κρίνει σκόπιμο υπό τις περιστάσεις, να ανακαλέσει ή να τροποποιήσει απόφασή του για εκχώρηση οποιωνδήποτε εξουσιών ή αρμοδιοτήτων του, η οποία λήφθηκε με βάση την παράγραφο (1). | | |
|  |  | | |
| Χρήση του Σταθμού. | 5.-(1)(α) Τον Σταθμό χρησιμοποιούν τα βυτιοφόρα και οι εγκαταστάσεις που κατέχουν άδεια χρήσης, όπως καθορίζεται από τους παρόντες Κανονισμούς.  (β) Νομικά ή φυσικά πρόσωπα τα οποία ζητούν άδεια οδικής χρήσης για βυτιοφόρο, μπορούν να χρησιμοποιούν τον Σταθμό, αν το όχημα τους εμπίπτει στον ορισμό του όρου “βυτιοφόρο”.  (2) Εγκαταστάσεις οι οποίες δεν εμπίπτουν στο πεδίο εφαρμογής των παρόντων Κανονισμών μπορούν να ζητήσουν άδεια χρήσης του σταθμού ανάλογα με τον τύπο και τη δυναμικότητα της κάθε εγκατάστασης. | | |
|  | (3) (α) Για την εξασφάλιση άδειας χρήσης τόσο οι ιδιοκτήτες βυτιοφόρων όσο και οι εγκαταστάσεις θα πρέπει να υποβάλουν προς το Διευθυντή του Τμήματος Αναπτύξεως Υδάτων κατάλληλα συμπληρωμένο έντυπο αίτησης συνοδευόμενη από τα αναφερόμενα στην αίτηση συνοδευτικά στοιχεία. | | |
|  | (β) Έντυπα αιτήσεων για Άδεια Απόρριψης Βιομηχανικών Αποβλήτων και Άδεια Εισόδου Βυτιοφόρου Οχήματος στο Σταθμό θα βρίσκονται αναρτημένα στην ιστοσελίδα του Τμήματος Αναπτύξεως Υδάτων συνοδευόμενα με οδηγίες για τη συμπλήρωσης τους. | | |
|  | (γ) Οι πλήρως συμπληρωμένες αιτήσεις θα εξετάζονται εντός εύλογου χρονικού διαστήματος και ο Διευθυντής του Τμήματος Αναπτύξεως Υδάτων θα ενημερώνει γραπτώς τον αιτητή για την εξασφάλιση ή μη της αιτούμενης άδειας χρήσης. | | |
|  | (δ) Αιτήσεις που απορρίπτονται θα πρέπει να συνοδεύονται με σαφή αναφορά στους λόγους που οδήγησαν στην απόρριψη τους. | | |
|  | (ε) Η άδεια χρήσης που παραχωρείται δύναται να ανακληθεί στην περίπτωση που δεν τηρούνται οι όροι της ή/και στην περίπτωση που δεν τηρούνται οι παρόντες κανονισμοί και η κείμενη νομοθεσία. | | |
| Εξουσίες του Διαχειριστή. | 6.-(1) Ο Διαχειριστής έχει τις εξουσίες οι οποίες του ανατίθενται από τον Διευθυντή, οι οποίες μπορεί να περιλαμβάνουν όλες ή οποιεσδήποτε από τις πιο κάτω: | | |
|  |  | | |
|  | (α) | | εξουσία να απαγορεύει σε βυτιοφόρο να διαθέσει στο Σταθμό, αν κατά την κρίση του τα απόβλητα είναι δυνατό να θέσουν σε κίνδυνο την εύρυθμη λειτουργία του Σταθμού, να υποβαθμίσουν την ποιότητα του ανακυκλωμένου νερού, ώστε να περιορίζουν την καταλληλότητα του για τους σκοπούς τους οποίους θα χρησιμοποιείται ή να θέσουν σε κίνδυνο τη δημόσια υγεία ή το περιβάλλον· |
|  |  | |  |
|  | (β) | | εξουσία, κατά την κρίση του, να λαμβάνει δείγματα από οποιοδήποτε βυτιοφόρο με σκοπό τη διεξαγωγή αναλύσεων, οι οποίες πραγματοποιούνται επί των δειγμάτων είτε στο χημείο του Σταθμού είτε σε οποιοδήποτε εγκεκριμένο από τον Διευθυντή χημείο· |
|  |  | |  |
|  | (γ) | | εξουσία, κατόπιν γραπτής προειδοποίησης, να απαγορεύει την είσοδο στο Σταθμό βυτιοφόρου το οποίο δεν πληροί τις διατάξεις των παραγράφων (1) έως (5) του Κανονισμού 7· |
|  |  | |  |
|  | (δ) | | εξουσία να απαγορεύει την είσοδο στον Σταθμό βυτιοφόρου του οποίου ο οδηγός, παρόλο που έχει προειδοποιηθεί γραπτώς, παραβιάζει τις διατάξεις των παραγράφων (7) έως (10) του Κανονισμού 7· |
|  |  | |  |
|  | (ε) | | εξουσία να απαγορεύει την είσοδο βυτιοφόρου στον Σταθμό, ο οδηγός του οποίου, παρά το γεγονός ότι έχει προειδοποιηθεί γραπτώς, δεν τηρεί τις συστάσεις που του έχουν γίνει ή μεταχειρίζεται τις εγκαταστάσεις του Σταθμού κατά τρόπο που δυνατόν να τους προκαλέσει ζημιά· |
|  |  | |  |
|  | (στ) | | εξουσία να απαγορεύει την διάθεση στον Σταθμό αποβλήτων, αν το βυτιοφόρο ή τα απόβλητα τα οποία μεταφέρει δεν πληρούν τους όρους που καθορίζονται στον Κανονισμό 5 των παρόντων Κανονισμών. |
|  |  | |  |
|  | (ζ) | | εξουσία να απαγορεύει την είσοδο βυτιοφόρου στον Σταθμό, χωρίς να δώσει προηγουμένως γραπτή προειδοποίηση, αν κατά την κρίση του η είσοδος του βυτιοφόρου ή / και η διάθεση του φορτίου του δυνατόν να θέσει σε κίνδυνο την ασφάλεια του προσωπικού, την εύρυθμη λειτουργία του Σταθμού ή είναι δυνατόν να προξενήσει ζημιά σε εγκαταστάσεις του Σταθμού. |
|  |  | |  |
|  | (2) Ο Διαχειριστής, μετά από οδηγίες του Διευθυντή, δύναται να επιτρέψει την διάθεση στον Σταθμό αποβλήτων που δεν εμπίπτουν στο πεδίο εφαρμογής των παρόντων Κανονισμών. | | |
|  |  | | |
| Απαιτήσεις από τα οχήματα που μεταφέρουν απόβλητα. | 7.-(1) Κάθε βυτιοφόρο το οποίο εισέρχεται στον Σταθμό οδηγείται από τον ιδιοκτήτη ή πρόσωπο εξουσιοδοτημένο από τον ιδιοκτήτη. | | |
|  |  | | |
|  | (2) Σε κανένα βυτιοφόρο το οποίο παρουσιάζει διαρροές ή μηχανικές βλάβες σε βαθμό που δημιουργεί κίνδυνο είτε σε άτομα είτε στον Σταθμό δεν επιτρέπεται η είσοδος στο Σταθμό. | | |
|  |  | | |
|  | (3)(α) Κάθε βυτιοφόρο πρέπει να είναι εφοδιασμένο με κατάλληλο σημείο δειγματοληψίας (βρύσης) στο πίσω μέρος του βυτίου, το οποίο θα βρίσκεται όχι ψηλότερα από 30 εκατοστόμετρα από το κατώτατο σημείο του βυτίου.  (β) Το σημείο δειγματοληψίας (βρύση) πρέπει να είναι πάντοτε σε λειτουργήσιμη κατάσταση, ώστε να γίνεται εύκολη παραλαβή του δείγματος από το Διαχειριστή ή άλλο εξουσιοδοτημένο πρόσωπο. | | |
|  |  | | |
|  | (4) Κάθε βυτιοφόρο θα πρέπει να διαθέτει την κατάλληλη υποδομή ώστε να είναι δυνατή η διάθεση στις εγκαταστάσεις του σταθμού. | | |
|  |  | | |
|  | (5) Κάθε βυτιοφόρο παραμένει στον Σταθμό μόνο για όσο χρόνο απαιτείται για την εκκένωση των αποβλήτων. | | |
|  |  | | |
|  | (6) Κάθε βυτιοφόρο φτάνει στον Σταθμό κατά τις ώρες λειτουργίας του και σύμφωνα με τις υποδείξεις του Διαχειριστή. Οι ώρες λειτουργίας θα καθορίζονται εκάστοτε από το Διαχειριστή: | | |
|  |  | | |
|  | Νοείται ότι σε έκτακτες περιπτώσεις ο Διαχειριστής έχει δικαίωμα, κατά την κρίση του, να παρατείνει ή να συμπτύσσει τις ώρες λειτουργίας του Σταθμού· σε τέτοιες περιπτώσεις, τόσο οι ιδιοκτήτες όσο και οι βιομηχανίες θα ενημερώνονται γραπτώς ή τηλεφωνικώς ή μέσω των Μέσων Μαζικής Ενημέρωσης, ανάλογα με τα χρονικά περιθώρια που υπάρχουν. | | |
|  |  | | |
|  | (7) Κάθε οδηγός διαθέτει τα απόβλητα στο σημείο και κατά τον τρόπο που του υποδεικνύεται από το Διαχειριστή ή άλλο εξουσιοδοτημένο πρόσωπο. | | |
|  |  | | |
|  | (8) Κάθε οδηγός λαμβάνει όλα τα αναγκαία μέτρα, ώστε καμιά διαρροή αποβλήτων να μη γίνεται έξω από τα φρεάτια διάθεσης ή επί των εσωτερικών δρόμων του Σταθμού. | | |
|  |  | | |
|  | (9) Κάθε οδηγός συμμορφώνεται με τις υποδείξεις του Διαχειριστή ή άλλου εξουσιοδοτημένου από αυτόν προσώπου σε θέματα που αφορούν την διάθεση των λυμάτων και τον έλεγχο του βυτιοφόρου. | | |
|  |  | | |
|  | (10) Κάθε οδηγός παραδίδει στον Διαχειριστή ή σε άλλο εξουσιοδοτημένο πρόσωπο πλήρως συμπληρωμένο και κατάλληλα υπογραμμένο αντίγραφο του Δελτίου, όπως καθορίζεται στον Κανονισμό 3(5)(α). | | |
|  |  | | |
| Υποχρεώσεις των οδηγών των βυτιοφόρων και των βιομηχανιών. | 8.-(1) Κάθε οδηγός βυτιοφόρου υποχρεούται να παραδίνει στον Σταθμό οποιοδήποτε δελτίο έχει συμπληρωθεί από αδειούχα βιομηχανία κατά την παράδοση των αποβλήτων της σε βυτιοφόρο. | | |
|  |  | | |
|  | (2) Απαγορεύεται η πρόσμιξη οικιακών βοθρολυμάτων με βιομηχανικά απόβλητα ή η πρόσμιξη βιομηχανικών αποβλήτων από διαφορετικές εγκαταστάσεις. | | |
|  |  | | |
|  | (3) Κάθε αδειούχα εγκατάσταση υποχρεούται κατά την παράδοση σε βυτιοφόρο των αποβλήτων της να συμπληρώνει το κατάλληλο δελτίο. | | |
|  |  | | |
| Τέλη διάθεσης και καταβολής διοικητικών εξόδων.  Παράρτημα Β. | 9.-(1) Κάθε χρήστης του Σταθμού είναι υποχρεωμένος να καταβάλλει τέλη σύμφωνα με το άρθρο 130 του Νόμου και το Παράρτημα Β. | | |
|  |  | | |
|  | (2) Για σκοπούς χρέωσης, κάθε βυτιοφόρο θεωρείται πλήρες κατά την άφιξη του στον Σταθμό. | | |
|  |  | | |
|  | (3) Σε περίπτωση απώλειας ή καταστροφής του ηλεκτρονικού μηχανισμού ο οποίος παρέχεται στο κάθε βυτιοφόρο, σύμφωνα με τον Κανονισμό 3(5)(β), ο ιδιοκτήτης καταβάλλει το ποσό των εκατό ευρώ προς αντικατάσταση του. | | |
|  |  | | |
| Παράρτημα Β. | (4) Στις περιπτώσεις που θα επιτραπεί η διάθεση στο Σταθμό αποβλήτων, σύμφωνα με τον Κανονισμό 6(2), τα τέλη που επιβάλλονται είναι αυτά τα οποία καθορίζονται από το Παράρτημα Β για τη συγκεκριμένη κατηγορία αποβλήτων. | | |
|  |  | | |
|  | (5) Τα έξοδα αναλύσεων που πραγματοποιούνται επί των δειγμάτων των βιομηχανικών αποβλήτων, σύμφωνα με τον Κανονισμό 6(1)(β), τα αποτελέσματα των οποίων υπερβαίνουν τις τιμές που επιτρέπονται σύμφωνα με την άδεια χρήσης, καταβάλλονται από την αδειούχα εγκατάσταση, σύμφωνα με τιμοκατάλογο που εκδίδει ο Διαχειριστής και εγκρίνεται από το Διευθυντή . | | |
|  |  | | |
| Καταργήσεις. | 10. Με την έναρξη ισχύος των παρόντων Κανονισμών, | | |
|  |  | | |
| Επίσημη Εφημερίδα,  Παράρτημα  Τρίτο (Ι):  9.7.1999  25.2.2005. | (α) | οι περί Κυβερνητικού Υδατικού Έργου του Σταθμού Επεξεργασίας Οικιακών Λυμάτων και Βιομηχανικών Αποβλήτων στη Βαθειά Γωνιά (Διαχείριση) Κανονισμοί του 1999 και 2005, και | |
|  |  |  | |
| Επίσημη Εφημερίδα,  Παράρτημα  Τρίτο (Ι):  18.3.2005  15.4.2005  29.7.2005  30.5.2008. | (β) | οι περί Κυβερνητικού Υδατικού Έργου του Σταθμού Επεξεργασίας Οικιακών Λυμάτων και Βιομηχανικών Αποβλήτων στη Βαθειά Γωνιά (Τέλη Απόρριψης) Κανονισμοί του 2005 έως 2008. | |
|  |  | | |
|  | καταργούνται. | | |
|  |  | | |
| Μεταβατικές Διατάξεις. | 11.-(1) Αδειούχα Βυτιοφόρα ή αδειούχες εγκαταστάσεις που κατά την έναρξη ισχύος των παρόντων Κανονισμών κατέχουν άδεια βάσει των δυνάμει του Κανονισμού 10 καταργηθέντων Κανονισμών, θεωρείται ότι κατέχουν άδεια χρήσης δυνάμει των παρόντων Κανονισμών. | | |
|  |  | | |
|  | (2) Οφειλόμενα τέλη, αποζημιώσεις ή διώξεις βάσει των δυνάμει του Κανονισμού 10 καταργηθέντων Κανονισμών, που εκκρεμούν κατά την έναρξη ισχύος των παρόντων Κανονισμών, συνεχίζουν να υφίστανται, και οι διαδικασίες ασκούνται ή συνεχίζονται για σκοπούς είσπραξης τελών, καταβολής αποζημιώσεων ή ολοκλήρωσης της εξέτασης τέτοιων διώξεων, σύμφωνα με τις διατάξεις των καταργηθέντων Κανονισμών ως αν οι παρόντες Κανονισμοί δεν είχαν τεθεί σε ισχύ. | | |
|  |  | | |
| ΠΑΡΑΡΤΗΜΑ Α | | | |
|  | | | |
| Κανονισμός 3(5) | | | |
|  | | | |
| ΔΕΛΤΙΟ Α΄ | | | |
|  | | | |
| Δελτίο για διάθεση οικιακών βοθρολυμάτων | | | |
|  | | | |
| Τα Δελτία τύπου “Α” θα εκδίδονται σε σχέση με την διάθεση οικιακών λυμάτων στον Σταθμό. Οι κενές δέσμες των Δελτίων θα παραδίνονται στους οδηγούς από τον Διαχειριστή. Κάθε οδηγός, πριν του επιτραπεί η είσοδος στον Σταθμό, θα πρέπει να παραδίνει, σωστά και πλήρως συμπληρωμένο, αντίγραφο του Δελτίου. Δεύτερο αντίγραφο θα παραμένει στη δέσμη και άλλα δύο θα παραμένουν στην κατοχή του ιδιοκτήτη για δική του χρήση. | | | |
|  | | | |
| Οι εξαντλημένες δέσμες Δελτίων παραδίνονται στον Διαχειριστή ή σε άλλο εξουσιοδοτημένο υπάλληλο και αντικαθίστανται με καινούριες. | | | |
|  | | | |
| Όλες οι δέσμες Δελτίων αποτελούν κυβερνητική ιδιοκτησία. | | | |
|  | | | |
| ΔΕΛΤΙΟ Β΄ | | | |
|  | | | |
| Δελτίο για διάθεση βιομηχανικών αποβλήτων | | | |
|  | | | |
| Τα Δελτία τύπου “Β” θα εκδίδονται σε σχέση με την διάθεση βιομηχανικών αποβλήτων. Οι κενές δέσμες των Δελτίων θα παραδίνονται στις αδειούχες εγκαταστάσεις από τον Διαχειριστή. Κάθε οδηγός, πριν του επιτραπεί η είσοδος στον Σταθμό, θα πρέπει να παραδίνει σωστά και πλήρως συμπληρωμένο από τη αδειούχα εγκατάσταση ένα αντίγραφο του Δελτίου. Δεύτερο αντίγραφο θα παραμένει στη δέσμη Δελτίων, ενώ άλλα δύο θα παραμένουν στην κατοχή της αδειούχας εγκατάστασης για δική της χρήσης. Τα Δελτία αυτά θα υπογράφονται και θα σφραγίζονται από τον Διαχειριστή πριν την διάθεση αποβλήτων στον σταθμό. | | | |
|  | | | |
| Οι εξαντλημένες δέσμες Δελτίων παραδίνονται με το χέρι ή με το ταχυδρομείο στον Διαχειριστή ή σε άλλο εξουσιοδοτημένο υπάλληλο και αντικαθίστανται με καινούριες κατά τον ίδιο τρόπο που παραδόθηκαν οι εξαντλημένες. | | | |
|  | | | |
| Όλες οι δέσμες Δελτίων αποτελούν κυβερνητική ιδιοκτησία. | | | |
|  | | | |
| ΠΑΡΑΡΤΗΜΑ Β | | | |
|  | | | |
| Κανονισμός 9 | | | |
|  | | | |
| Τέλη διάθεση, ανά κυβικό μέτρο και ανά κατηγορία αποβλήτων | | | |
|  | | | |
| |  |  | | --- | --- | | Κατηγορία αποβλήτων | Ευρώ ανά κυβικό  €/τόνο | | Οικιακά βοθρολύματα | 2,41 | | Βιομηχανικά λύματα χαμηλού οργανικού φορτίου | 2,46 | | Βιομηχανικά λύματα υψηλού οργανικού φορτίου | 3,65 | | Γαλακτοκομικά | 5,50 | | Περίσσεια υγρής λάσπης | 4,78 | | Μέταλλα | 8,16 | | | | |
|  | | | |